Koncentračný tábor Ravensbrück

Koncentračný tábor Ravensbrück bol ženský koncentračný tábor počas druhej svetovej vojny v severnom Nemecku, 90 km od Berlína, pri osade Ravensbrück (časť obce Fürstenberg an der Havel). Stavba tábora začala v novembri 1938 pod vedením Heinricha Himmlera, fungovať začal v máji 1939. Tábor bol pôvodne určený len pre osoby ženského pohlavia. Na jar 1941, postavili neďaleko ženského malý mužský tábor. V rokoch 1939 - 1945 prešlo cez brány Ravensbrücku okolo 130 000 žien, prežilo z nich len 40 000. Aj keď väzenkyne pochádzali z rozličných, nemcami okupovaných krajín alebo jeho satelitov, najväčšiu národnú skupinu v tábore tvorili Poľky, okolo 40 000. Iné projekty Commons ponúka multimediálne súbory na tému Koncentračný tábor Ravensbrück